S-1927/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. mars 2020, „á hendur S-x-x M-x-x T-x-x, […], fyrir eftirtalin umferðar og fíkniefnalagabrot framin í Reykjavík sem hér segir:

Umferðar og fíkniefnalagabrot með því að hafa, laugardaginn 23. júní 2018, ekið bifreiðinni […] sviptur ökurétti, óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 4,4 ng/ml) norður Sæbraut að Skeiðarvogi í Reykjavík, á 116 km hraða á klukkustund þar sem leyfilegur hámarkshraði á veginum var 60 km á klukkustund, uns lögregla stöðvaði aksturinn og í umrætt sinn haft í vörslum sínum 0,18 g af maríhúana sem lögregla fann við leit í bifreiðinni.

Telst þetta varða við 2., sbr. 4. mgr. 37. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og og 2. gr., sbr. 5. og 6. gr., laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Umferðarlagabrot með því að hafa, sunnudaginn 16. desember 2018, ekið bifreiðinni […] ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 145 ng/ml og tetrahýdrókannabínól 10 ng/ml) norður Langholtsveg að […] í Reykjavík, þar sem ákærði stöðvaði bifreiðina og reyndi að komast í aftursæti hennar er lögregla kom að.

Telst þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Umferðarlagabrot með því að hafa, föstudaginn 1. febrúar 2019, ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 155 ng/ml og tetrahýdrókannabínól 3,9 ng/ml) austur Miklubraut við Skeifuna í Reykjavík uns lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Þá er krafist upptöku á 0,18 g af maríhúana samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.“

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1988. Samkvæmt framlögðu sakavottorði, dagsettu 12. mars 2020, var ákærða með viðurlagaákvörðun Héraðsdóms Reykjavíkur 16. maí 2018 gerð 534.000 króna sekt fyrir akstur undir áhrifum áfengis og án gildra ökuréttinda sem og vörslur ávana og fíkniefna, auk þess sem hann var sviptur ökurétti í tvö ár frá sama degi.

Við ákvörðun refsingar verður því horft til þess að ákærða er nú öðru sinni, innan ítrekunartíma í skilningi 71. gr. almennra hegningarlaga nr. 19/1940, gerð refsing fyrir akstur undir áhrifum áfengis eða ávana og fíkniefna.

Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin 1.324.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja, en sæta ella fangelsi í 44 daga.

Með vísan til lagaákvæða í ákæru er ákærði sviptur ökurétti í 4 ár frá 16. maí 2020 að telja, er fyrri ökuréttarsvipting ákærða rennur sitt skeið.

Með vísan til lagaákvæða í ákæru eru gerð upptæk til ríkissjóðs 0,18 grömm af maríjúana, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef Á-kk-ef lögmanns, 84.320 krónur, að meðtöldum virðisaukaskatti, og 346.367 krónur í annan sakarkostnað.

Af hálfu ákæruvaldsins flutti málið S-kk-nf Ó-kk-nf aðstoðarsaksóknari fyrir G-kk-þf Þ-kk-þf S-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-x-x M-x-x T-x-x, greiði 1.324.000 króna sekt til ríkissjóðs, innan fjögurra vikna frá uppkvaðningu dóms þessa að telja, en sæti ella fangelsi í 44 daga.

Ákærði er sviptur ökurétti í 4 ár frá 16. maí 2020 að telja.

Upptæk eru gerð til ríkissjóðs 0,18 grömm af maríjúana.

Ákærði greiði málsvarnarþóknun skipaðs verjanda síns, G-kk-ef Á-kk-ef lögmanns, 84.320 krónur og 346.367 krónur í annan sakarkostnað.

B-kvk-nf V-kvk-nf

Með vísan til lagaákvæða í ákæru er ákærði sviptur ökurétti í 4 ár frá 16. maí 2020 að telja, er fyrri ökuréttarsvipting ákærða rennur sitt skeið.

Með vísan til lagaákvæða í ákæru eru gerð upptæk til ríkissjóðs 0,18 grömm af maríjúana, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef Á-kk-ef lögmanns, 84.320 krónur, að meðtöldum virðisaukaskatti, og 346.367 krónur í annan sakarkostnað.

Af hálfu ákæruvaldsins flutti málið S-kk-nf Ó-kk-nf aðstoðarsaksóknari fyrir G-kk-þf Þ-kk-þf S-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-x-x M-x-x T-x-x, greiði 1.324.000 króna sekt til ríkissjóðs, innan fjögurra vikna frá uppkvaðningu dóms þessa að telja, en sæti ella fangelsi í 44 daga.

Ákærði er sviptur ökurétti í 4 ár frá 16. maí 2020 að telja.

Upptæk eru gerð til ríkissjóðs 0,18 grömm af maríjúana.

Ákærði greiði málsvarnarþóknun skipaðs verjanda síns, G-kk-ef Á-kk-ef lögmanns, 84.320 krónur og 346.367 krónur í annan sakarkostnað.

B-kvk-nf V-kvk-nf